

LIETUVOS RESPUBLIKOS KULTŪROS MINISTRAS

ĮSAKYMAS
DĖL KULTŪROS SRITIES INVESTICIJŲ PROJEKTŲ ATRANKOS KRITERIJŲ IR JŲ REIKŠMIŲ NUSTATYMO

2019 m. balandžio 12 d. Nr. ĮV-280
Vilnius


Vadovaudamasis Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių, patvirtintų Lietuvos Respublikos Vyriausybės 2001 m. balandžio 26 d. nutarimu Nr. 478 „Dėl valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių patvirtinimo“, 16 punktu ir atsižvelgdamas į Lietuvos Respublikos finansų ministerijos 2019 m. balandžio 9 d. raštu Nr. 6K-1902038 „Dėl investicijų projektų atrankos kriterijų“ pateiktas pastabas ir pasiūlymus:
.	T v i r t i n u:
.	 Kultūros srities investicijų naujų investicijų projektų bendruosius reikalavimus (pridedama);
.	Kultūros srities investicijų projektų atrankos kriterijus ir jų reikšmes (pridedama);
.	Kultūros srities investicijų projektų atitikties investicijų projektų atrankos kriterijams lentelę (pridedama).
.	Į p a r e i g o j u Investicijų valdymo skyrių iki 2019 m. gegužės 2 d. parengti Lietuvos Respublikos kultūros ministro 2016 m. birželio 22 d. įsakymo Nr. ĮV-537 „Dėl Kultūros srities investicijų projektų įtraukimo į planuojamų metų Valstybės investicijų programą tvarkos aprašo patvirtinimo“ pakeitimą, atsižvelgiant į šio įsakymo 1 punktu patvirtintus dokumentus.



Kultūros ministras				Mindaugas Kvietkauskas

PATVIRTINTA 
Lietuvos Respublikos kultūros ministro
2019 m. balandžio 12 d. įsakymu Nr. ĮV-280


KULTŪROS SRITIES NAUJŲ INVESTICIJŲ PROJEKTŲ
BENDRIEJI REIKALAVIMAI

Visi nauji į Valstybės investicijų programą (toliau – VIP) siūlomi įtraukti investicijų projektai (investicijų projektų įgyvendinimo programos) (toliau – investicijų projektas) turi atitikti bent vieną iš šių nurodytų bendrųjų reikalavimų investicijų projektams (toliau – bendrieji reikalavimai):
. Investicijų projektas prisideda prie Lietuvos Respublikos Vyriausybės programos įgyvendinimo plane ir kituose valstybės strateginiuose dokumentuose numatytų darbų, tarptautinių įsipareigojimų įgyvendinimo arba įgyvendina Lietuvos Respublikos Seimo arba Vyriausybės sprendimus skirti valstybės kapitalo investicijų konkretiems investavimo objektams finansuoti. 
. Įsigyjamo (kuriamo) turto poreikis ir pajėgumai pagrįsti objektyviais paklausos duomenimis.
. Investicijų projekto ekonominė grynoji dabartinė vertė (EGDV) yra >0, ekonominis naudos ir išlaidų santykis (ENIS) >1. 
. Tuo atveju, kai naujas investicijų projektas neatitinka nei vieno iš nurodytų bendrųjų reikalavimų, jo įtraukimas į VIP nesvarstomas.
. Valstybės ir savivaldybių kultūros įstaigų investicijų projektai atrenkami atskirais sąrašais.
. Valstybės kultūros įstaigos atrenkamos vadovaujantis Kultūros srities investicijų projektų atrankos kriterijų 1.–3.2. ir 5.1 papunkčiais, savivaldybių kultūros įstaigoms taikomi 1–4.7 papunkčiai. Jeigu savivaldybės investicijų projektas skirtas daugiafunkciniam centrui (kompleksui), imamas  4.2.–4.3., 4.4.–4.5., 4.6.–4.7. papunkčių balų vidurkis.
. Minimalus balas – 65, investicijų projektui surinkusiam mažiau kaip 65 balus lėšos nėra skiriamos.
. Kai investicijų projektams, surinkusiems vienodą balų skaičių, finansuoti tam tikrais metais nepakanka valstybės lėšų, pirmenybė suteikiama investicijų projektams, surinkusiems daugiausia balų pagal pirmąjį (1.1. papunktis) investicijų projektų atrankos kriterijų, o jei investicijų projektai vienodai įvertinti pagal šį kriterijų, pirmenybė suteikiama investicijų projektams, surinkusiems daugiau balų pagal kitą iš eilės nurodytą atrankos kriterijų. Jei pagal visus projektų atrankos kriterijus investicijų projektai įvertinti vienodai, sprendimą dėl jų finansavimo priima Lietuvos Respublikos kultūros ministras, atsižvelgdamas į Kultūros ministerijos investicijų projektų atrankos komisijos siūlymus.
____________________

PATVIRTINTA 
Lietuvos Respublikos kultūros ministro
2019 m. balandžio 12 d. įsakymu Nr. ĮV-280

KULTŪROS SRITIES INVESTICIJŲ PROJEKTŲ 
ATRANKOS KRITERIJAI IR JŲ REIKŠMĖS

Eil. nr.	Investicijų projektų atrankos kriterijai		Reikšmės (balais)	Atrankos kriterijų vertinimo aspektai
1.	Bendrieji atrankos kriterijai		
1.1.	įgyvendina arba prisideda prie Lietuvos Respublikos Vyriausybės programos įgyvendinimo plane numatytų darbų įgyvendinimo	15-30	30 balų suteikiama, jei investicijų projektas įgyvendina arba prisideda prie bent vieno Vyriausybės programos įgyvendinimo plano prioritetinio darbo veiksmo (strateginio projekto) įgyvendinimo.
			15 balų suteikiama, jei investicijų projektas įgyvendina arba prisideda prie bent vieno Vyriausybės programos įgyvendinimo plano darbo veiksmo, išskyrus prioritetinių darbų veiksmus (strateginio projekto), įgyvendinimo.
1.2.	įgyvendina Lietuvos Respublikos Seimo arba kitus Vyriausybės sprendimus (išskyrus nurodytą 1.1 papunktyje)	5–10	10 balų suteikiama, jei dėl konkretaus investicijų projekto įgyvendinimo yra priimtas Seimo arba Vyriausybės sprendimas.
			5 balai suteikiami, jei investicijų projektas įgyvendina arba prisideda prie Lietuvos Respublikos Seimo arba Vyriausybės patvirtintų strateginių dokumentų, išskyrus Vyriausybės programos įgyvendinimo planą, nuostatų įgyvendinimo.
1.3.	atitinka regioninės politikos uždavinius: investicijų projektas padeda pritraukti privataus sektoriaus investicijų ir kurti darbo vietas regionuose	10–30	30 balų suteikiama, jei investicijų projektas skatina pritraukti privataus sektoriaus investicijų ir/arba darbo vietų kūrimą 5 regioniniuose centruose (Alytuje, Marijampolėje, Tauragėje, Telšiuose, Utenoje). Yra įrodymų, kad privatus sektorius pasiryžęs investuoti ir sukurti ne mažiau kaip 30 nuolatinių darbo vietų.
			20 balų suteikiama, jei investicijų projektas skatina pritraukti privataus sektoriaus investicijų ir/arba darbo vietų kūrimą 7 regioniniuose centruose (Alytuje, Marijampolėje, Tauragėje, Telšiuose, Utenoje, Šiauliuose, Panevėžyje). Yra įrodymų, kad privatus sektorius pasiryžęs investuoti ir sukurti ne mažiau kaip 15 nuolatinių darbo vietų.
			10 balų suteikiama, jei investicijų projektas skatina pritraukti privataus sektoriaus investicijų ir/arba darbo vietų kūrimą bet kurioje Lietuvos dalyje, išskyrus Vilnių ir Kauną. Yra įrodymų, kad privatus sektorius pasiryžęs investuoti ir sukurti ne mažiau kaip 5 nuolatines darbo vietas.
1.4.	investicijų projekto ekonominis naudos ir išlaidų santykis (ENIS) 	5–20 		20 balų suteikiama, jei ENIS didesnis už 4.
			10 balų suteikiama, jei ENIS didesnis už 2, bet mažesnis arba lygus 4.
			5 balai suteikiami, jei ENIS didesnis už 1, bet mažesnis arba lygus 2.
2.		Specialieji atrankos kriterijai 		
2.1.	investicijų projektui įgyvendinti planuojama skirti savivaldybės biudžeto ir (arba) įmonių, įstaigų nuosavų lėšų, taip pat pritraukti privačių vidaus ir (arba) užsienio investicijų	15–40	15 balų suteikiama, jei numatoma skirti 15 proc. investicijų projektui įgyvendinti reikiamų lėšų dydžio. 
			Už kiekvieną papildomą prisidėjimo procentą skiriamas papildomas balas, tačiau ne daugiau kaip 40 balų.	
2.2.	kurortuose arba kurortinėse teritorijose įgyvendinamas investicijų projektas	10		10 balų suteikiama, jei kurortuose arba kurortinėse teritorijose įgyvendinamas investicijų projektas sumažins sezoniškumo įtaką ir užtikrins finansinę grąžą.
2.3.	įgyvendina arba prisideda prie prisiimtų tarptautinių įsipareigojimų įgyvendinimo	10–30	30 balų suteikiama, jei investicijų projektas įgyvendina krašto apsaugos sistemos įsipareigojimus NATO ir Europos Sąjungai, taip pat kitus įsipareigojimus dalyvauti tarptautinėse operacijose.
			20 balų suteikiama, jei investicijų projektas vykdomas įgyvendinant Europos Sąjungos teisės aktus (direktyvas).
			10 balų suteikiama, jei investicijų projektas vykdomas įgyvendinant kitus tarptautinius įsipareigojimus.
2.4.	bendrai su Europos Sąjungos finansinės paramos lėšomis įgyvendinamam investicijų projektui užbaigti, kad statinys atitiktų 2011 m. kovo 9 d. Europos Parlamento ir Tarybos reglamente (ES) Nr. 305/2011 (toliau – Reglamente (ES) Nr. 305/2011) nustatytus esminius statinių reikalavimus	15	15 balų suteikiama, jei finansuojamas bendrai su Europos Sąjungos finansinės paramos lėšomis įgyvendinamas investicijų projektas, kai lėšos skiriamos netinkamiems finansuoti Europos Sąjungos finansinės paramos lėšomis, bet į investicijų projektą įtrauktiems darbams, kuriuos būtina atlikti, kad statinys atitiktų Reglamente (ES) Nr. 305/2011 nustatytus esminius statinių reikalavimus.	
2.5. 	investicijų projekte skirtas statiniui rekonstruoti, kai eksploatuojamas statinys nusidėvėjęs ir neatitinka Reglamente (ES) Nr. 305/2011 nustatytų esminių statinių reikalavimų	10–20	20 balų suteikiama, jei investicijų projektas skirtas statiniui, kurio nusidėvėjimas didesnis kaip 30 proc.	
			10 balų suteikiama, jei investicijų projektas skirtas statiniui, kuriame neužtikrintas Reglamente (ES) Nr. 305/2011 nustatytas šeštas esminis statinio reikalavimas „Energijos taupymas ir šilumos išsaugojimas“.
2.6.	investicijų projektas skirtas informacinėms technologijoms, valstybės informacinėms sistemoms, valstybės ir žinybiniams registrams modernizuoti ir plėtoti. 		5–15	15 balų suteikiama, jei pagal Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų gairių aprašą, patvirtintą Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau –Aprašas), investicijų projektu siekiama kurti arba modernizuoti pirmos kategorijos informacinę sistemą.
			10 balų suteikiama, jei investicijų projektu siekiama kurti arba modernizuoti antros kategorijos (nustatytos pagal Aprašą) informacinę sistemą.
			5 balai suteikiami, jei investicijų projektu siekiama kurti arba modernizuoti trečios kategorijos (nustatytos pagal Aprašą) informacinę sistemą.
3.	Papildomi atrankos kriterijai		
3.1.	investicijų projekto tęstinumas	5–30	30 balų suteikiama, jei tęstiniam investicijų projektui panaudota ne mažiau kaip 50 proc. lėšų.
			20 balų suteikiama, jei tęstiniam investicijų projektui panaudota nuo 30 iki 50 proc. lėšų.
			5 balai suteikiami, jei tęstiniam investicijų projektui panaudota nuo 10 iki 30 proc. lėšų.
3.2.	investicijų projektas planuojamas kultūros paveldo objekte 	5-20 	20 balų suteikiama, kai planuojama aktualizuoti ir įveiklinti kultūros paminklu paskelbtą kultūros paveldo objektą.
			15 balų suteikiama, kai planuojama aktualizuoti ir įveiklinti valstybės ar savivaldybės saugomą kultūros paveldo objektą.
			5 balai suteikiami, kai planuojama aktualizuoti ir įveiklinti kultūros paveldo objektą, nepaskelbtą saugomu.
4.	Specialūs savivaldybių kultūros įstaigų kriterijai		
4.1.	paslaugų kompleksiškumo kriterijus	10–20 	20 balų įsiteikiama, kai įgyvendinus projektą tame pačiame investavimo objekte planuojama įkurti 3 ir daugiau atskirų kultūros įstaigų (veiklų).
			10 balų suteikiama, kai įgyvendinus projektą tame pačiame investavimo objekte planuojama įkurti 2 atskiras kultūros įstaigas (veiklas).
4.2.	lankytojų ir dalyvių skaičiaus kultūros centruose kriterijus 	5–20	20 balų suteikiama, jei įgyvendinus projektą kultūros centro lankytojų ir dalyvių skaičius yra planuojamas 200 000 ir daugiau.
			15 balų suteikiama, jei įgyvendinus projektą kultūros centro lankytojų ir dalyvių skaičius yra planuojamas nuo 100 000 iki 199 999.
			10 balų suteikiama, jei įgyvendinus projektą kultūros centro lankytojų ir dalyvių skaičius yra planuojamas nuo 50 000 iki 99 999.
			5 balai suteikiami, jei įgyvendinus projektą kultūros centro lankytojų ir dalyvių skaičius yra planuojamas nuo 12 000 iki 49 999.
4.3.	gyventojų įtraukimo į kultūrinę veiklą kultūros centruose kriterijus	5–20	20 balų suteikiama, jei įgyvendinus projektą gyventojų įtraukimo į kultūrinė veiklą rodiklis planuojamas 3,5 % ir daugiau.
			15 balų suteikiama, jei įgyvendinus projektą gyventojų įtraukimo į kultūrinė veiklą rodiklis planuojamas nuo 2 % iki 3,4 %.
			10 balų suteikiama, jei įgyvendinus projektą gyventojų įtraukimo į kultūrinė veiklą rodiklis planuojamas nuo 1,3 % iki 1,9 %.
			5 balai suteikiami, jei įgyvendinus projektą gyventojų įtraukimo į kultūrinė veiklą rodiklis planuojamas nuo 0,8 % iki 1,2 %.
			Rodiklis apskaičiuojamas taip: g = (kn / ln) * 100% 	g – gyventojų įtraukimas į kultūrinę veiklą;	kn  - planuojamas kolektyvų narių skaičius įgyvendinus projektą;	ln  - planuojamas lankytojų ir dalyvių skaičius įgyvendinus projektą.	Rodiklio apskaičiavimo pavyzdys: planuojama, kad užbaigus projektą kultūros centre 2020 m. kolektyvų dalyvių skaičius (kn) bus  515, o lankytojų ir dalyvių (ln) bendras skaičius planuojamas  88 663.	G = (kn / ln) * 100%. 	G = (515 / 88 663) * 100% = 0.58%.	Kadangi 0.58% nepatenka į kriterijaus intervalo „nuo 0,8 % iki 1,2 %.“ ribas, todėl projektui suteikiama 0 balų.
4.4.	muziejaus lankytojų skaičiaus kriterijus	5–20	20 balų suteikiama, jei įgyvendinus projektą muziejaus lankytojų skaičius planuojamas 50 000 ir daugiau.
			15 balų suteikiama, jei įgyvendinus projektą muziejaus lankytojų skaičius planuojamas nuo 30 000 iki 49 999.
			10 balų suteikiama, jei įgyvendinus projektą muziejaus lankytojų skaičius planuojamas nuo 15 000 iki 29 999.
			5 balai suteikiami, jei įgyvendinus projektą muziejaus lankytojų skaičius planuojamas nuo 5 000 iki 14 999.
4.5.	muziejaus edukacinių užsiėmimų dalyvių skaičiaus kriterijus	5–20	20 balų suteikiama, jei įgyvendinus projektą muziejaus edukacinių užsiėmimų dalyvių skaičius planuojamas 10 000 ir daugiau.
			15 balų suteikiama, jei įgyvendinus projektą muziejaus edukacinių užsiėmimų dalyvių skaičius planuojamas nuo 3 000 iki 9 999.
			10 balų suteikiama, jei įgyvendinus projektą muziejaus edukacinių užsiėmimų dalyvių skaičius planuojamas nuo 1 000 iki 2 999.
			5 balai suteikiami, jei įgyvendinus projektą muziejaus edukacinių užsiėmimų dalyvių skaičius planuojamas nuo 500 iki 999.
4.6.	bibliotekos lankytojų kriterijus	5–20	20 balų suteikiama, jei įgyvendinus projektą bibliotekos lankytojų skaičius planuojamas 250 000 ir daugiau.
			15 balų suteikiama, jei įgyvendinus projektą bibliotekos lankytojų skaičius planuojamas nuo 200 000 iki 249 999.
			10 balų suteikiama, jei įgyvendinus projektą bibliotekos lankytojų skaičius planuojamas nuo 140 000 iki 199 999.
			5 balai suteikiami, jei įgyvendinus projektą bibliotekos lankytojų skaičius planuojamas nuo 100 000 iki 139 999.
4.7.	bibliotekos turimų ir išduodamų leidinių santykio kriterijus	5–20	20 balų suteikiama, jei įgyvendinus projektą bibliotekos turimų ir išduodamų leidinių santykis planuojamas 1,8 ir daugiau.
			15 balų suteikiama, jei įgyvendinus projektą bibliotekos turimų ir išduodamų leidinių santykis planuojamas nuo 1,4 iki 1,7.
			10 balų suteikiama, jei įgyvendinus projektą bibliotekos turimų ir išduodamų leidinių santykis planuojamas nuo 1,1 iki 1,3.
			5 balai suteikiami, jei įgyvendinus projektą bibliotekos turimų ir išduodamų leidinių santykis planuojamas nuo 0,9 iki 1.
			Rodiklio apskaičiavimo pavyzdys: įgyvendinus projektą planuojama išduoti 462 282 leidinius, o turima 201 232 leidiniai. 462282/201232=2,3	2,3 reikšmė yra daugiau už 1,8, todėl už kriterijų suteikiama 20 balų.
5.	Specialūs valstybės kultūros įstaigų kriterijai		
5.1.	investicijų efektyvumo rodiklis (IER)	10-40	40 balų suteikiama, jei IER iki 2 Eur/val.
			30 balų suteikiama, jei IER nuo 2 Eur/val. iki 4 Eur/val.
			20 balų suteikiama, jei IER nuo 4 Eur/val. iki 6 Eur/val.
			10 balų suteikiami, jei IER nuo 6 Eur/val. iki 8 Eur/val.
			Rodiklis apskaičiuojamas vadovaujantis Kultūros objektų aktualizavimo 2014-2020 metų programos, patvirtintos Lietuvos Respublikos kultūros ministro 2014 m. spalio 6 d. įsakymu Nr. ĮV-711 „Dėl Kultūros objektų aktualizavimo 2014-2020 metų programos patvirtinimo“, 3 priedu.

_________________________

PATVIRTINTA
Lietuvos Respublikos kultūros ministro 
2019 m. balandžio 12 d. įsakymu Nr. ĮV-280





(Įstaigos pavadinimas ir investicijų projekto pavadinimas)

__________________

(data)

Eil. nr.	Investicijų projektų atrankos kriterijai		Reikšmės (balais)	Atrankos kriterijų vertinimo aspektai
1.	Bendrieji atrankos kriterijai
1.1.	įgyvendina arba prisideda prie Lietuvos Respublikos Vyriausybės programos įgyvendinimo plane numatytų darbų įgyvendinimo		Prašome nurodyti, kurį Vyriausybės programos įgyvendinimo plane numatytą darbą (nurodyti numerį ir pavadinimą) įgyvendina ar prie kurio Vyriausybės programos įgyvendinimo plane numatyto darbo įgyvendinimo prisideda investicijų projektas.
1.2.	įgyvendina Lietuvos Respublikos Seimo arba kitus Vyriausybės sprendimus (išskyrus nurodytą 1.1 papunktyje)		Prašome nurodyti (pateikiant dokumento datą, numerį, pavadinimą) Lietuvos Respublikos Seimo arba kitus Vyriausybės sprendimus ir (ar) Lietuvos Respublikos Seimo arba Vyriausybės patvirtintus strateginius dokumentus, kuriuos įgyvendina ar prisideda prie jų įgyvendinimo investicijų projektas.
1.3.	atitinka regioninės politikos uždavinius: investicijų projektas padeda pritraukti privataus sektoriaus investicijų ir kurti darbo vietas regionuose			Prašome nurodyti regioną, kuriame, įgyvendinant investicijų projektą, skatinama pritraukti privataus sektoriaus investicijų ir (arba) darbo vietų  kūrimą ir pateikti įrodymus.
1.4.	investicijų projekto ekonominis naudos ir išlaidų santykis (ENIS) 		Prašome nurodyti pagrįstos alternatyvos ENIS reikšmę iš investicijų projekto sąnaudų ir naudos analizės skaičiuoklės.
2.		Specialieji atrankos kriterijai 
2.1.	investicijų projektui įgyvendinti planuojama skirti savivaldybės biudžeto ir (arba) įmonių, įstaigų nuosavų lėšų, taip pat pritraukti privačių vidaus ir (arba) užsienio investicijų		Prašome nurodyti, kiek procentų investicijų projektui įgyvendinti reikiamų lėšų planuojama skirti iš savivaldybės biudžeto ir (arba) įmonių, įstaigų nuosavų lėšų, taip pat pritraukti privačių vidaus ir (arba) užsienio investicijų.
2.2.	kurortuose arba kurortinėse teritorijose įgyvendinamas investicijų projektas		Prašome nurodyti, kurioje kurortinėje teritorijoje įgyvendinamas investicijų projektas, ir pateikti informaciją, kaip investicijų projekto įgyvendinimas sumažins sezoniškumo įtaką ir užtikrins finansinę grąžą.
2.3.	įgyvendina arba prisideda prie prisiimtų tarptautinių įsipareigojimų įgyvendinimo		Prašome nurodyti, kokius tarptautinius įsipareigojimus įgyvendina arba prie kokių prisiimtų tarptautinių įsipareigojimų įgyvendinimo prisideda planuojamas vykdyti investicijų projektas. Prašome nurodyti teisės aktų, tarptautinių įsipareigojimų datas, numerius,  pavadinimus.  
2.4.	bendrai su Europos Sąjungos finansinės paramos lėšomis įgyvendinamam investicijų projektui užbaigti, kad statinys atitiktų 2011 m. kovo 9 d. Europos Parlamento ir Tarybos reglamente (ES) Nr. 305/2011 (toliau – Reglamente (ES) Nr. 305/2011) nustatytus esminius statinių reikalavimus		Pagal šį kriterijų investicijų projektas vertinamas, kai valstybės biudžeto lėšas planuojama panaudoti darbams apmokėti, kurie netinkami finansuoti Europos Sąjungos finansinės paramos lėšomis.	Pateikite išsamią informaciją apie lėšų poreikį ir darbus, kurie netinkami finansuoti Europos Sąjungos finansinės paramos lėšomis, bet įtraukti į investicijų projektą ir kuriuos būtina atlikti, kad statinys atitiktų Reglamente (ES) Nr. 305/2011 nustatytus esminius statinių reikalavimus.
2.5. 	investicijų projekte skirtas statiniui rekonstruoti, kai eksploatuojamas statinys nusidėvėjęs ir neatitinka Reglamente (ES) Nr. 305/2011 nustatytų esminių statinių reikalavimų		Prašome pateikti pažymą apie pastato nusidėvėjimą, galiojantį pastato energetinio efektyvumo sertifikatą. 
2.6.	investicijų projektas skirtas informacinėms technologijoms, valstybės informacinėms sistemoms, valstybės ir žinybiniams registrams modernizuoti ir plėtoti. 			Vadovaujantis Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų gairių aprašo, patvirtinto Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, nuostatomis, prašome nurodyti, kurios kategorijos informacinę sistemą sukurti ar modernizuoti numatoma, įgyvendinant investicijų projektą.
3.	Papildomi atrankos kriterijai	
3.1.	investicijų projekto tęstinumas		Pagal šį kriterijų vertinami tik tęstiniai investicijų projektai. Prašome nurodyti lėšų sumą, kuri reikalinga investicijų projekto įgyvendinimui užbaigti, bendrą projekto vertę ir panaudotas bei skirtas lėšas, duomenis pateikiant taip pat procentine išraiška.
3.2.	investicijų projektas planuojamas kultūros paveldo objekte 				Prašome nurodyti kultūros paveldo objekto registro numerį, statusą. 
	4.		Specialūs savivaldybių kultūros įstaigų kriterijai
4.1.	paslaugų kompleksiškumo kriterijus		Prašome nurodyti kiek ir kokių kultūros įstaigų  planuojama įkurti tame pačiame investavimo objekte.
4.2.	lankytojų ir dalyvių skaičiaus kultūros centruose kriterijus 		Prašome nurodyti planuojamą (pagrįstą investicijų projekte) kultūros centro lankytojų ir dalyvių skaičių, įgyvendinus projektą.
4.3.	gyventojų įtraukimo į kultūrinę veiklą kultūros centruose kriterijus		Prašome apskaičiuoti ir nurodyti (vadovaujantis investicijų projekto duomenimis), koks gyventojų įtraukimo į kultūrinė veiklą kultūros centre rodiklis planuojamas, įgyvendinus projektą.
4.4.	muziejaus lankytojų skaičiaus kriterijus		Prašome nurodyti planuojamą (pagrįstą investicijų projekte) muziejaus lankytojų skaičių, įgyvendinus projektą.
4.5.	muziejaus edukacinių užsiėmimų dalyvių skaičiaus kriterijus		Prašome nurodyti planuojamą (pagrįstą investicijų projekte) muziejaus edukacinių užsiėmimų dalyvių skaičių, įgyvendinus projektą.
4.6.	bibliotekos lankytojų kriterijus		Prašome nurodyti planuojamą (pagrįstą investicijų projekte) bibliotekos lankytojų skaičių, įgyvendinus projektą.
4.7.	bibliotekos turimų ir išduodamų leidinių santykio kriterijus		Prašome apskaičiuoti ir nurodyti planuojamą (pagrįstą investicijų projekte)  bibliotekos turimų ir išduodamų leidinių santykį, įgyvendinus projektą.
5.	Specialūs valstybės kultūros įstaigų kriterijai
5.1.	investicijų efektyvumo rodiklis (IER)		Prašome nurodyti IER

